Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
8 มิ.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้อ่อนตัวลงต่อเล็กน้อย ก่อนปิดครึ่งวันเช้าที่ระดับดัชนี 1,729.46 จุด ปรับตัวลดลง 2.75 จุด ด้วยมูลค่าซื้อขายราว 1.9 หมื่นล้านบาท ทั้งนี้ตลาดยังถูกกดดันต่อเนื่องเช้านี้จากแรงขายของสองกลุ่มหลัก ได้แก่ กลุ่มพลังงาน(ENERG) และ กลุ่มธนาคาร(BANK)
มุมมองตลาดช่วงบ่าย: จากกราฟรายวัน ดัชนีแม้ย่อตัวลงเช้านี้ แต่พยายามเลี้ยงตัวบนเส้นค่าเฉลี่ยเคลื่อนที่ 200 วัน ที่ 1,729 จุด ขณะที่กับเครื่องมือ RSI ยังแกว่งตัวใน Neutral Zone ชี้ถึงโมเมนตัมที่เป็นกลาง ฉะนั้นมุมมองบ่ายนี้ คาด SET น่าแกว่งตัว Sideway ในกรอบ 1,729-1,746 จุด อย่างไรก็ดีเพื่อความไม่ประมาท Stop Loss หากดัชนีกลับมาต่ำกว่า 1,729 จุด
กลยุทธ์ในช่วงบ่าย: นักเก็งกำไรระยะสั้นถือต่อ โดยคาดหวังแนวต้าน 1,746 จุด ส่วนนักลงทุนระยะกลาง คงคำแนะนำเดิมถือเงินสดต่อ
Point of View
ลุ้นรีบาวด์จากแรงส่งโมเมนตัม! เลือก DELTA จากกราฟรายวัน ราคาเริ่มชะลอตัวลง ขณะที่เครื่องมือโมเมนตัม อย่าง MACD เกิด Bullish Divergence สะท้อนการฟื้นตัวช่วงสั้น เครื่องมือ Modified Stochastic %K และ %D ปรับตัวบวกขึ้นมาจาก Oversold Zone ฉะนั้นมองบวกต่อ DELTA ลุ้นรีบาวด์แนวต้าน 67.50 บาท แนวรับ 64.50 บาท และ Cut Loss หากหลุด 64.00 บาท